कक्राझार जिल्लानि गसाइगाव महकुमानि सिङाव थानाय दिंदिंआ मुंनि गामियाव गसाइगाव जिल्ला इउपिपिएल दोलोनि बानजायनायाव गसाइगाव महकुमानि सिङाव थानाय मोनबा बियाब लोगो नांनानै बिटिआरआव सोलाय होनांगौनि थाखाय मोनसे बाइक रेलि जानानै थाङो। बे हाबाफारियाव इउपिपिएल दोलोनि आफादगिरि प्रमद बर’जों लोगोसे मिरु इउपिपिएलनि गोबां दैदेनगिरि आरो गसाइगाव महकुमानि मोनबा बियाबनि बिजाथिफोरजों लोगोसे इउपिपिएल दोलोखौ मोजां मोनग्रा रायजो-राजाफोरा गोबां रोजा बाइक लानानै बाइक रेलिआव बाहागो लायो। आरो सोलायनांगौनि थाखाय स्ल’गान होनानै बाइक रेलिखौ जागायो। बे हाबाफारिनि गेजेरजोंनो मिरु इउपिपिएल दोलोनि लेङाइ आफादगिरि जिरन बसुमातारीआ बेबादि बुंथियो दि – बे रेलिखौ दिंदिङानिफ्राय जागायनानै श्रीरामपुर, सिमुलतापु, जारागुरी माकतायगाव जानानै गिदिंनानै गसाइगाव गान्धी मैदाम लांदां फोथाराव जोबथाहैगोन। आरो बे हाबाफारियाव गासै 3 रोजासो बाइक बाहागो लादों आरो रायजो-राजाफोरनि अनसायनायखौ नायनानै बिटिआरआव इउपिपिएल दोलोआनो सोरखार दागोन होननानै बुंथियो।